বাইহাটা চাৰিআলিঃ ভোটৰ স্বাৰ্থত সময়ে সময়ে চৰকাৰে ৰূপায়ণ কৰে কিছুমান বিশেষ আঁচনি৷ তেনে আঁচনি সমূহ কেৱল নিৰ্বাচনত ভোট সংগ্ৰহৰ বাবে লোৱা দেখা যায়৷ নিৰ্বাচনৰ পাৰ হৈ যোৱাৰ পিছত তেনে আঁচনিৰ নামত ৰাজ কোষৰ কোটি কোটি টকা অপচয় হয়৷ শেহতীয়াকৈ সমগ্ৰ ৰাজ্যত বিগত কংগ্ৰেছ চৰকাৰে ৰূপায়ণ কৰা এখন আঁচনিৰ কোটি কোটি টকাৰ সামগ্ৰী পচি যোৱা পৰিলক্ষিত হৈছে৷ কংগ্ৰেছৰ দিনত শিপিনীক সূতা বিতৰণ কৰা বাবে কংগ্ৰেছে ৰূপায়ণ কৰিছিল এই আঁচনি৷ শেহতীয়াকৈ কামৰূপ জিলাৰ জালুকবাৰী বিধান সভা সমষ্টিৰ অন্তৰ্গত বেজেৰা উন্নয়ন খণ্ডত উদ্ধাৰ হয় বৃহৎ পৰিমাণৰ উৱলি যোৱা সূতা।
মন্ত্ৰী হিমন্তৰ সমষ্টিত ৰাজকোষৰ ধনৰ অপচয়